అమిత్ భండారీ

అమిత్ భండారీ, భారతీయ క్రికెట్ ఆటగాడు. 2000లో అరంగేట్రం చేసిన అమిత్, 2001-02 సీజన్‌లో ఆడాడు.

జననం 
అమిత్ భండారీ 1978, అక్టోబరు 1న ఢిల్లీలో జన్మించాడు.

క్రికెట్ రంగం 
2000 జూన్ 3న ఆసియా కప్ లో భాగంగా ఢాకా వేదికగా పాకిస్తాన్ తో జరిగిన మ్యాచ్ తో అంతర్జాతీయ వన్డే క్రికెట్ లోకి అడుగుపెట్టాడు. 2004 ఫిబ్రవరి 3న పెర్త్ వేదికగా జింబాబ్వేతో జరిగిన మ్యాచ్ లో చివరిసారిగా అడాడు.

1997/98 లలో ఫస్ట్ క్లాస్ క్రికెట్ లోకి వచ్చాడు. విజయ్ హజారే ట్రోఫీలో భాగంగా 2008 మార్చి 5న ఢిల్లీ వేదికగా జరిగిన మ్యాచ్ లో చివరిసారిగా ఆడాడు.

2003లో ఇండియా ఎ చేసిన ఇంగ్లాండ్ పర్యటనలో బౌలింగ్ చేసి, టాప్ వికెట్ టేకర్‌గా నిలిచాడు. భారత జట్టులో స్థానంకోసం లక్ష్మీపతి బాలాజీ, ఆవిష్కర్ సాల్వితో కలిసి భండారి చేరాడు.

ఢిల్లీ సీనియర్, అండర్-23 జట్లకు సెలెక్టర్ల ఛైర్మన్ గా ఉన్నాడు. 2019 ఫిబ్రవరి 11న కొంతమంది అండర్-23 ఆటగాళ్ళ చేతిలో గాయపడిన కారణంగా అమిత్ వార్తల్లో నిలిచాడు. ఆ ఆటగాళ్ళను జట్టులోకి ఎంపిక చేయకపోవడంతో వారు అతనిపై దాడి చేశారు.

మూలాలు 

ఢిల్లీ క్రికెట్ క్రీడాకారులు
భారతీయ వన్డే క్రికెట్ క్రీడాకారులు
భారతీయ క్రికెట్ క్రీడాకారులు
జీవిస్తున్న ప్రజలు
1978 జననాలు
ఢిల్లీ క్రీడాకారులు